สตาร์ทอัพ
โดย...ชัตน์วรี (shewarat@hotmail.com)
12 พ.ค. 2559

โดย...ชัตน์วรี ([email protected])
โอกาสของ “สตาร์ทอัพ” ผู้ประกอบการรุ่นใหม่ มีหลายเวทีที่จะสตาร์ทอัพ ได้โชว์ของดี หากเจ๋งจริง ก็มีโอกาสที่จะก้าวกระโดดเติบโตได้ โดยมีผู้ประกอบการใหญ่ๆ เป็นพี่เลี้ยงให้การสนับสนุนทั้งเงินทุนและประสบการณ์ต่อยอดทางธุรกิจ
เหตุผลดีๆ ทำไม “สตาร์ทอัพ” ต้องผ่านเวทีประกวด ซึ่งนอกจากมีสิทธิลุ้นได้เงินรางวัล โอกาสมีชื่อเสียง และทำให้การเริ่มต้นสตาร์ทอัพง่ายขึ้นและไม่โดดเดี่ยวจนเกินไป มาดูกันว่ามีหลายจัดเวทีที่ให้สตาร์ทอัพได้ประลองฝีมือโชว์กึ๋นกัน
เริ่มด้วย ธนาคารออมสิน จัดโครงการประกวด “ออมสิน สุดยอดแนวคิดพลิกธุรกิจไทย” Startup Thailand by GSB พิชิตรางวัลกว่า 3 ล้านบาท... เพื่อกระตุ้นเยาวชนให้รู้จักการสร้างสรรค์เปลี่ยนความคิดดีๆ ให้เป็นธุรกิจที่สร้างรายได้ เปิดรับสมัครแล้วตั้งแต่วันนี้-20 มิ.ย. 2559
เอไอเอส จัดโครงการ AIS The StartUp CONNECT เป็นช่องทางใหม่ให้สตาร์ทอัพเชื่อมต่อธุรกิจกับเอไอเอส โดยให้สตาร์ทอัพส่งผลงานมาที่ www.ais.co.th/thestartup หากผลงานใครเข้าตากรรมการมีสิทธิร่วมทำธุรกิจกัน